Podpora čitateľskej gramotnosti – rozvojový projekt „Čítame radi“

Ministerstvo školstva, vedy, výskumu a športu Slovenskej republiky v spolupráci so Združením vydavateľov a kníhkupcov Slovenskej republiky  vyhlasuje výzvu na podávanie žiadostí o rozvojový projekt „Čítame radi“.

Výzva je určená všetkým verejným, cirkevným a súkromným základným školám na nákup detských a mládežníckych kníh resp. odbornej literatúry pre zamestnancov škôl. Cieľom projektu je, aby deti čítali rady a mali atraktívnu a veku primeranú literatúru.

Školy podávajú žiadosti len elektronicky v termíne do 14. 12. 2020, 23:59 hod. podľa pokynov vo výzve „Čítame radi“. Vybrané školy dostanú finančné prostriedky ešte v decembri 2020 a nákup kníh je potrebné realizovať od 2. 1. 2021 do 15. 3. 2021.  
  
V prípade, že má škola technické problémy pri zasielaní žiadosti o projekt (napr. sa jej po odoslaní nezobrazí poďakovanie a možnosť vytvoriť si pdf verziu) nech napíše alebo zavolá na call centrum ministerstva, kde jej vedia zistiť či žiadosť prišla a prípadne zaslať pdf dokument. Prosíme však tých, ktorí dostali poďakovanie, aby si to neoverovali cez call centrum, lebo by ho úplne zahltili.

Callcentrum je k dispozícii v pracovných dňoch od 8.00 hod. do 16.00 hod. na bezplatnom telefónnom čísle 0800 138 033 alebo e-mailovej adrese [**helpdesk@iedu.sk**](mailto:helpdesk@iedu.sk)**.**

* [Výzva „Čítame radi“](https://www.minedu.sk/data/files/10041_vyzva_citame-radi.pdf)
* [Žiadosť o RP „Čítame radi“](http://citameradi.iedu.sk/) **(po odoslaní formuláru si podľa inštrukcií vytvoríte jeho PDF verziu, ktorú pošlete na OÚ)**
* [Vzor vyplnenej žiadosti o RP „Čítame radi“](https://www.minedu.sk/data/files/10040_ziadost_knihy-vyplnena.xlsx)
* Záverečná správa **(pripravujeme – zverejníme čoskoro)**
* Zoznam odporúčanej detskej a mládežníckej literatúry **(pripravuje ZVKS – zverejníme čoskoro)**
* [FAQ - Najčastejšie kladené otázky](https://www.minedu.sk/data/files/10045_najcastejsie-kladene-otazky.pdf)